《探钓台》
宋代·赵汝普

先生道足师天子，岂为刘郎作谏官。
一线不期贪懦法，两台自受水云宽。
忘机故把直钩钓，适志何嫌高揭竿。
千载尚留真迹在，客星炯炯照相滩。

作者简介：赵汝普，号秉义。太宗八世孙（《宋史·宗室世系表》一二）。理宗宝庆二年（一二二六）进士。累官端明殿学士。事见《历朝上虞诗集》卷三。今录诗五首。